== Mistanke om skattesvindel ==
Sanjay Shah undersøges af danske anklagere som hovedmistænkt i en sag omhandlende [[skattesvindel]] på bekostning af den danske stat for et beløb på 12,7 milliarder kroner.<ref>[https://ekstrabladet.dk/nyheder/samfund/lever-i-luksus-paa-stranden-hvor-i-alverden-er-danmarks-127-milliarder/7344689 Lever i luksus på stranden: 'Hvor i alverden er Danmarks 12,7 milliarder?'], [[Ekstra Bladet]] (9. oktober 2018)</ref> Bedrageriet skal angiveligt være foregået i årene 2012 til 2015 og er [[danmarkshistorien|danmarkshistoriens]] hidtil største af sin art. Shah er ligeledes hovedmistænkt i lignende sager om skattesnyd, omhandlende beløb på mere end 200 millioner [[Euro|euros]] og 580.000 norske kroner i henholdsvis [[Belgien]] og [[Norge]]. Udbetalinger af yderligere beløb på 300 millioner i Belgien og 350 millioner norske kroner blev blev kun bremset i de to lande på foranledning af advarsler fra de danske myndigheder. Ud over disse lande undersøges han af [[Tyskland]] og [[Storbritannien]] gennem det [[EU|Europæiske]] organ [[Eurojust]], og [[United States Department of the Treasury]], da det mistænkes, at en del af pengene er blevet kanaliseret gennem amerikanske pensionskasser. Shahs London-baserede [[hedgefond]] Solo Capital blev lukket i 2016 under efterforskningen fra de danske myndigheder, imens hans bopæl og kontorer i London undergik razziaer af det britiske [[National Crime Agency]], ligesom [[Varengold Bank]] (medejet af Shah) fik foretaget razzia af de tyske myndigheder. Pr. december 2016 er beløb på ca 300 millioner euro blevet beslaglagt af det danske politi i samarbejde med udenlandske politistyrker<ref>[https://www.dr.dk/nyheder/penge/skattestyrelsen-gaar-rettens-vej-i-svindelsag-har-indefrosset-store-vaerdier-i Skattestyrelsen går rettens vej i svindelsag: Har indefrosset store værdier i udlandet],dr.dk (21. aug. 2018)</ref>. Sanjay Shah blev undersøgt med henblik på sagen fra 2015, og i 2017 blev to medmistænkte også sigtet af de danske myndigheder.
Levende_personer Erhvervsliv Kriminalitet